Xalqaro koalitsiya Iroq va Suriyada 400 fuqaroning o‘limida aybdorligini tan oldi

Amerika Qo‘shma Shtatlari tomonidan rahbarligidagi xalqaro koalitsiya 2014–2017 yillarda Iroq va Suriyada aviazarbalar natijasida kamida 396 nafar fuqaroning o‘limida aybdor ekanligini tan olgan. Bu haqda uyushmaning bayonotida ma'lum qilingan, deb xabar beradi RIA Novosti.
Shuningdek, koalitsiya mart oyida Mo‘sul shahrini bombardimon qilishda 15 nafar tinch aholi vakillarining, fevral oyida Iroq va Suriyada 5 nafar fuqaroning o‘limi haqidagi xabarlar ishonchli ekanligini tasdiqlagan.
Mart oyi so‘ngida AQSh armiyasi Iroqning Mo‘sul shahrida 200 ga yaqin tinch aholi vakillarining o‘limiga sabab bo‘lgan aviazarbalar aynan Amerika aviatsiyasi tomonidan berilgan haqiqatga yaqin ekanligini ta'kidlagan edi. «Agar biz haqiqatdan ham buni qilgan bo‘lsak — shunday deb hisoblamoq uchun barcha asoslar mavjud — bu urush vaqtlarida bexosdan yo‘l qo‘yiladigan tasodifdan boshqa narsa emas», — degan Iroq va Suriyada IShID terrorchilik guruhiga qarshi xalqaro operatsiyalarga qo‘mondonlik qilayotgan general-leytenant Stiven Taunsend.
Mo‘sulning g‘arbiy qismidagi operatsiyalar xalqaro koalitsiya aviatsiyasi ishtirokida olib borilmoqda. Biroq tinch aholi o‘rtasida qurbonlar soni ortib borayotgani tufayli Iroq harbiy kuchlari 28 mart kuni jangovar harakatlarni vaqtincha to‘xtatishga qaror qilgan edi. Aytilishicha, Iroq qo‘mondonligi tinch aholi o‘rtasida qurbonlarga yo‘l qo‘ymay terrorchilarga zarba berish uchun "yangi hujum rejalari va taktikalarini ishlab chiqish"ni istamoqda.
Iroq ommaviy axborot vositalari 17 mart kuni Mo‘sul bombardimon qilinishi oqibatida 200 ga yaqin tinch aholi vakillari qurbon bo‘lgani haqida xabarlar tarqatgan edi. Chamasi, IShID xalqaro terrorchilik tashkiloti jangarilari pozitsiyalariga zarbani AQSh harbiy havo kuchlari samolyotlari bergan. Pentagonda tinch fuqarolarning o‘limi yuzasidan berilgan xabarlarni tekshirib ko‘rishgan. 25 mart kuni idora Iroq hukumati so‘roviga ko‘ra shaharga zarba bergani, biroq qurbonlarga aloqador emasligini bildirayotgan edi.